హైదరాబాదునుంచి విజయవాడకి - నా కుటీరం
హైదరాబాదునుంచి విజయవాడకి
చాలా ఏళ్ళ తరువాత మళ్ళా హైదరాబాద్ నుంచి స్థానచలనం. రేపే హైదరాబాద్ వదిలి విజయవాడ ప్రయాణం. సోమవారం నుంచీ గిరిజనసంక్షేమ శాఖ ప్రధాన కార్యాలయంలో విజయవాడలో పనిచేయబోతున్నాను.
2000 జూన్ లో వచ్చాను హైదరాబాద్ కి. వచ్చిన వెంటనే మరేదో ఒక జిల్లాలో పనిచేస్తానన్న ఊహతోటే శ్రీశైలం నుంచి నగరంలో అడుగుపెట్టాను. నాలుగురోజులకోసమే కదా అని నవోదయా కాలనీలో ఇల్లు తీసుకున్నాను. కాని నా నాలుగురోజులు పదహారేళ్ళయిపోయాయి. బహుశా ఇక్కడే రిటైర్ అవుతానేమోననుకున్నాను. కాని ఊహించని పరిస్థితులు, నాటకీయంగా నడిచిన సంఘటనలు, ఒక జీవితకాలంలో ఒక్కసారే మాత్రమే సంభవించే సన్నివేశాలు- రాష్ట్ర విభజనతో పాటే, శాఖా విభజన, ఆస్తుల అప్పుల పంపిణీ, ఉద్యోగుల విభజన-విభజనకి సంబంధించి మా శాఖకి నోడల్ ఆఫీసరుగా-రెండేళ్ళుగా లోనవుతున్న అనుభవపరంపరలో, మరొక కొత్త అధ్యాయం.
విజయవాడ. 1972 లో మొదటిసారిగా నా తండ్రి చేయిపట్టుకుని అడుగుపెట్టిన ఊరు. తాడికొండ గురుకుల పాఠశాలలో 5 వ తరగతిలో చేర్చడానికి నా తండ్రి నన్నా దారిన నడిపించాడు. ఇప్పుడు నా ఉద్యోగ జీవితపు చివరి అంకంలో మళ్ళా విజయవాడ, తాడికొండ, తుళ్ళూరు, అమరావతిదారుల్లో ప్రయాణం, నివాసం. జీవితం ఊహించని విధంగా ఒక పరిభ్రమణం పూర్తిచేసుకుంటోంది.
29 ఏళ్ళ పాటు గిరిజన సంక్షేమశాఖలో వివిధ స్థాయిల్లో చేసిన సేవలో 27 ఏళ్ళ పాటు తెలంగాణాతో, మరొక రెండేళ్ళుగా హైదరాబాదుతో పెనవైచుకుపోయిన జీవితం. ఇప్పుడు వదిలివెళ్ళాలంటే, ఇస్మాయిల్ గారు రాసిన కవిత గుర్తొస్తోంది:
బదిలీ అయితే
బరబర ఈడ్చిన ట్రంకుపెట్టెలా
క్షోభించింది మనస్సు:
ఇది జరిపేందుకు చేసింది కాదు.
నా మనస్సూ అట్లానే ఉంది. ఈ ముడి తెంచేందుకు అల్లింది కాదు.
92-94 మధ్యకాలంలో అదిలాబాద్ జిల్లా గిరిజన సంక్షేమాధికారిగా ఉట్నూరులో పనిచెయ్యడం నా జీవితంలో నేను నోచుకున్న గొప్ప భాగ్యాల్లో ఒకటి. ఏడాదిన్నర మాత్రమే ఆ అడవుల్లో తిరిగినా, హైమండార్ఫ్, సేతుమాధవరావు, ఎం.పి.వి.సి శాస్త్రి, పి.సుబ్రహ్మణ్యం, రెడ్డి సుబ్రహ్మణ్యం వంటి వారికి అక్కడి గిరిజనుల హృదయాల్లో ఎటువంటి చోటు దొరికిందో, నాకూ అటువంటి చోటే దొరికింది. 97-2000 మధ్యకాలంలో చెంచు గిరిజనాభివృద్ధి సంస్థ ప్రాజెక్టు అధికారిగా మహబూబ్ నగర్, నల్గొండ, రంగారెడ్డి జిల్లాల్లొ చెంచువారికోసం పనిచేసే అదృష్టం కలిగింది. ముఖ్యంగా పాలమూరు చెంచులు. నేనెప్పుడైనా పాలమూరు చెంచుగూడేలకో, అదిలాబాద్ గోండుగూడేలకో వెళ్ళి నా పేరు చెప్పుకుంటే, నా జీవితకాలం పాటు నాకు అన్నం పెట్టే తల్లులున్నారక్కడ.
హైదరాబాదు వచ్చిన తరువాత కూడా, 2014 దాకా తెలంగాణా గిరిజనులతో, వరంగల్, నల్గొండ,ఖమ్మం, కరీం నగర్ మొదలైన జిల్లాల్లోని గిరిజన ప్రాంతాలతో అంతే ఘనిష్టమైన అనుబంధం వికసిస్తూ వచ్చింది. ఒకప్పుడు సి.వి.కృష్ణారావుగారు రాసుకున్నప్రాంతాలు-మేడారం సమ్మక్క, మహదేవ్ పూర్ టస్సర్, కొయిడా, తుపాకుల గూడేలు మాత్రమే కాక, దేవరకొండ, చందంపెంట, భద్రాచలం, బాసర, గుండాల, కురవి, డోర్నకల్, ఇంద్రవెల్లి, జోడేఘాట్,మార్లవాయి, గిన్నెధరి, గాంధారి, వర్ని వంటి గిరిజన ప్రాంతాలతో నా అనుభవాలు నా రక్తంలో భాగమైపోయాయి. ఉద్యోగ పరంగా వారితో సంబంధం తెగిపోయి ఉండవచ్చుగాని, వారికీ, నాకూ మధ్య బలపడ్డ ఆత్మీయత మాత్రం ఎన్నటికీ తెగేదికాదు.
ఈ పదహారేళ్ళ కాలం ఉద్యోగపరంగానే కాదు, సాహిత్యసాధన కి కూడా నాకు గొప్ప అవకాశమిచ్చింది. ఇక్కడికి వచ్చాక, 26 పుస్తకాలు వెలువరించగలిగాను. మూడు కవితాసంపుటులు, 'పునర్యానం ' (2004), 'కోకిల ప్రవేశించే కాలం' (2009), 'నీటిరంగుల చిత్రం' (2014), రెండు సాహిత్యవిమర్శ సంపుటులు, 'సహృదయునికి ప్రేమలేఖ' (2001), 'సాహిత్యమంటే ఏమిటి' (2010), ఒక యాత్రాచరిత్రసంపుటి, 'నేను తిరిగిన దారులు' (2011) తీసుకురాగలిగాను. ఆ రచనల వల్ల తెలుగువిశ్వవిద్యాలయం కీర్తిపురస్కారం, ఉత్తమ వచనకవితా పురస్కారం కూడా లభించేయి. విశ్వవిద్యాలయం ఇండియాటుడేలో 'సాలోచన' (2001-2003) పేరిట రాసిన వ్యాసాలు, 'నవ్య'లో రాసిన కాలం 'పూలు పూసిన దారుల్లో ' ఇంకా అనేకప్రసంగాలు, ముందుమాటలు మొదలైనవన్నీ 'సోమయ్యకు నచ్చిన వ్యాసాలు' (2012) పేరిట తీసుకురాగలడం కూడా నా భాగ్యంగా భావిస్తాను. సార్వత్రిక విద్యతో నా అనుభవాలు 'కొన్ని కలలు, కొన్ని మెలకువలు' (2005) పేరిట తీసుకురాగలడం నేను ఊహించని అదృష్టం. అంతకు ముందు 'మీరు బడినుంచి ఏమి నేర్చుకోవాలి', 'ఇంటినుంచి ఏమి నేర్చుకోవాలి' , 'మీరు సమాజం నుంచి ఏమి నేర్చుకోవాలి' పేరిట రాసిన మూడు పుస్తకాలకి డా.నన్నపనేని మంగాదేవి బాలసాహిత్య పురస్కారం రావడం కూడా నేనూహించనిదే.
ఈ కాలమంతటా నేను ప్రధానంగా అనువాదసాధనమీద కూడా దృష్టి పెట్టాను. ఎ.పి.జె అబ్దుల్ కలాం రచనలు అయిదింటిని తెలుగుచెయ్యగలిగాను. అందులో ఒక పుస్తకానికి కేంద్ర సాహిత్య అకాదెమీ అనువాద పురస్కారం లభించడం కూడా నేను మరవలేనిది. గాంధీజికి సంబంధించిన రచనలు మూడు, బషో 'హైకూ యాత్ర' లతో పాటు కొత్తసచ్చిదానందమూర్తిగారి వేదార్థమీమాంస కూడా ఈ కాలంలో అనువదించినవే. 2500 ఏళ్ళ పాశ్చాత్య తత్త్వశాస్త్రం నుంచి ఎంపికచేసిన కొన్ని భాగాలు, పరిచయంతో సహా 'సత్యాన్వేషణ' (2003) పేరిట 20 రోజుల్లో అనువాదం చెయ్యడం ఒక విశేషమైతే, ఇమ్మాన్యువల్ కాంట్ రచనలనుంచి 120 పేజీల అనువాదానికి మూడేళ్ళకాలం (2006-2008) పట్టడం కూడా నాకు సరికొత్త అనుభవాలే.
'వందేళ్ళ తెలుగుకథ' నుంచి ఏరికూర్చిన సంకలనం (2001) తో పాటు, భారతీయ కవిత్వం నుంచి ఏరి కూర్చిన 'మనసున మనసై' (2014) కూడా అనుకోకుండా చేసిన ప్రయత్నాలే.
మృణాళినిగారు ఇచ్చిన అవకాశం వల్ల వరల్డ్ స్ఫేస్ రేడియో లో 'మోహన రాగం' పేరిట సుమారు నలభై గంటల నిడివి గల సాహిత్యప్రసంగాలు చెయ్యగలిగాను.
అనేకపాఠశాలల్లో, కళాశాలల్లో, విద్యాసంస్థల్లో రాష్ట్రమంతటా పర్యటించి ఎన్నో ప్రసంగాలు చెయ్యగలిగాను, విద్యార్థుల్ని కలుసుకుని మాట్లాడగలిగేను.
ఎ.పి.జె.అబ్దుల్ కలాం వంటి దార్శనికుడు, పి.వి.నరసింహారావు వంటి విద్వాంసుడితో పాటు, సి.వి.కృష్ణారావుగారు, మునిపల్లె రాజుగారు, రావెల సోమయ్యగారు, దాశరథి రంగాచార్యగారు, సూరపరాజు రాధాకృష్ణమూర్తిగారు, సి.నారాయణరెడ్డిగారు, జోళదరాశి చంద్రశేఖరరెడ్డిగారు, డి.చంద్రశేఖరరెడ్డిగారు, కప్పగంతుల కమలగారు, వాసిరెడ్డి సీతాదేవిగారు, అనుమాండ్ల భూమయ్యగారు, చేకూరిరామారావుగారు, అబ్బూరి ఛాయాదేవిగారు, ఎన్.వి.రమణయ్యగారు, బి.వి.పట్టాభి రాం గారు వంటి పెద్దల సాంగత్యసంపదకి నోచుకున్నాను.
నా ఈడువారైన ఎమెస్కో విజయకుమార్, సుధీర్ కుమార్ , కల్లూరి భాస్కరం, రాళ్ళబండి కవితాప్రసాద్, అడ్లూరి రఘురామరాజు, మృణాళిని, చోరగుడి ఉపేంద్రనాథ్ గారు, వారి శ్రీమతి పీయుష్ వంటివారి స్నేహానికి, ఆదరణకి కూడా నోచుకున్నాను. నా తర్వాతి తరం వారూ, తెలుగుసాహిత్యానికి ఆశాకిరణాలుగా కనిపిస్తున్న గంగారెడ్డి, ఆదిత్యవంటి వారి అభిమానాన్ని కూడా మూటగట్టుకున్నాను.
ముఖ్యంగా నా పుస్తకాలు డి.టి.పి చేసిన మార్కండేయస్వామి, వాటిని ఎంతో అందంగా ప్రచురించిన సమంతగ్రాఫిక్స్ కృష్ణగారు, పవన్ గార్లకు నేనెప్పటికీ ఋణపడి ఉంటాను.
సాహిత్యసాధనే కాక, హైదరాబాదు నివాసం నాకు అనుగ్రహించిన మరొక వరం చిత్రకళా సాధన కూడా. ఎప్పుడో చిన్నప్పుడు వారణాసి రామ్మూర్తిగారి ప్రేమ నాలో బీజరూపంగా నిక్షిప్తం చేసిన చిత్రకళాభిలాష ఇక్కడ నాకొక తపస్సుగా మారింది.
ఇప్పుడు ఈ నగరాన్ని వదిలి వెళ్ళిపోతున్నానంటే ఇవన్నీ నా మనసులో ఒక్కసారి మెదిలాయి.
కాని ఈ పదహారేళ్ళ కాలంలో నేను సద్వినియోగపర్చుకోలేకపోయిన కాలమే చాలా ఎక్కువ. ఎన్నో ప్రాజెక్టులు ప్రణాళికలుగానే మిగిలిపోయాయి. 'ఆత్మాన్వేషణ' పేరిట భారతీయ తత్త్వశాస్త్ర పరిచయం 20 సంపుటాలకు ప్రణాళిక వేసుకున్నాను. భారతీయ విద్యావేత్తలు పేరిట 10 పుస్తకాలు రాస్తానంటే విజయకుమార్ కాటలాగ్ లో ఆ పేర్లు ప్రచురించుకున్నాడు కూడా. 'విద్యాన్వేషణ' పేరిట అయిదు సంపుటాలకి కావలసిన నోట్సంతా సిద్ధం చేసుకుని కూడా రాయలేకపోయాను. కథ, పుట్టుక, పరిణామం, కథాశిల్పం మీద ఒక బృహద్గ్రంథం రాయడానికి పూనుకుని 700 పేజీలదాకా అనువాదాలు పూర్తిచేసి, పరిచయవ్యాసాలదగ్గరే ఆగిపోయాను.
అదిలాబాదు జిల్లా, సిర్పూర్( యు) మండలం బుర్నూరు గోండు గ్రామం కేంద్రంగా గోండులమీద ఒక నవల, శ్రీకాకుళం జిల్లా సీతంపేట మండలం ముత్యాలు గ్రామం కేంద్రంగా సవరల మీద ఒక నవల ఊహగానే మిగిలిపోయాయి. ఇక రాజమండ్రి కేంద్రంగా నేను రాయాలనుకుంటున్న నవల ఇంకా కలగానే ఉండిపోయింది. గ్లోబలైజేషన్ మీదా, ప్రపంచభాషగా తెలుగు అన్న అంశం మీదా రెండు పుస్తకాలు విజయకుమార్ కి వాగ్దానం చేసి కూడా రాయలేకపోయాను. బహుశా, నేను మరింత క్రమశిక్షణతోనూ, మరింత నిబద్ధతతోనూ జీవించిఉంటే, ఈ ప్రయత్నాల్లో కొన్నైనా వెలుగు చూసేవేమో.
కానీ, చెయ్యగలిగిన ఈ కొద్ది కృషికీ నేను హైదరాబాదుకి ఎప్పటికీ ఋణపడి ఉంటాను. ఈ నగరం నన్ను అక్కున చేర్చుకుంది. ఇన్నేళ్ళపాటు నా జీవితంలో నేనెక్కడా నివసించలేదు. ఏళ్ళ తరబడి నివసించినందువల్ల నెమ్మదిగా ఈ దక్కన్ పీఠభూమిలోనే నా తూర్పుకనుమల్ని గుర్తుపట్టడం అలవాటు చేసుకున్నాను. నాకు నిండుగా జీవించిన స్ఫూర్తిని కలిగించిన ఈ నగరదేవతకు సాష్టాంగ ప్రణామం చేస్తూ సెలవు తీసుకుంటున్నాను.
haidaraabaadununchi vijayavaadaki - naa kutiram
haidaraabaadununchi vijayavaadaki
chala ella taruvaata mallaa hyderabad nunchi sthaanachalanam. repe hyderabad vadili vijayavada prayaanam. somavaram nunchi girijanasankshema saakha pradhaana kaaryaalayamlo vijayavaadalo panicheyabotunnaanu.
2000 joon loo vachanu hyderabad ki. vachina ventane maredo oka jillaalo panichestaananna oohatote srisailam nunchi nagaramlo adugupettaanu. nalugurojulakosame kada ani navodaya kaalaneelo illu teesukunnaanu. kaani naa naalugurojulu padahaarellayipoyaayi. bahusa ikkade retire avutaanemonanukunnaana. kaani oohinchani paristhitulu, naatakeeyamgaa nadichina sanghatanalu, oka jeevitakaalamlo okkasare matrame sambhavinche sannivesaalu- rashtra vibhajanatho pate, saakhaa vibhajana, aastula appula pampinee, udyogula vibhajana-vibhajanaki sambandhinchi maa saakhaki nodal aafisarugaa-rendellugaa lonavutunna anubhavaparamparalo, maroka kotta adhyayam.
vijayavada. 1972 loo modatisaarigaa naa tandri cheyipattukuni adugupettina ooru. tadikonda gurukula paatasaalalo 5 va taragatilo cherchadaaniki naa tandri nanna daarina nadipinchaadu. ippudu naa udyoga jeevitapu chivari ankamlo mallaa vijayavada, tadikonda, tulluru, amaraavatidaarullo prayaanam, nivasam. jeevitam oohinchani vidhamgaa oka paribhramanam poortichesukuntondi.
29 ella paatu girijana sankshemashaakhalo vividha sthaayillo chesina sevalo 27 ella paatu telamgaanaato, maroka rendellugaa hyderabaduto penavaichukupoyina jeevitam. ippudu vadilivellaalante, ismail gaaru raasina kavita gurtostondi:
badili ayithe
barabara eedchina trankupettela
kshobhinchindi manassu:
idhi jaripenduku chesindi kaadu.
naa manassuu atlane undi. ee mudi tenchenduku allindi kaadu.
92-94 madhyakaalamlo adilabad jilla girijana sankshemaadhikaarigaa utnoorulo panicheyyadam naa jeevitamlo nenu nochukunna goppa bhaagyaallo okati. edadinnara matrame aa adavullo tirigina, hymmandf, setumadhavarao, em.pi.vi.si saastri, pi.subrahmanyam, reddi subrahmanyam vanti vaariki akkadi girijanula hrudayaallo etuvanti chotu dorikindo, naakuu atuvanti chote dorikindi. 97-2000 madhyakaalamlo chenchu girijanaabhivruddhi samstha praajektu adhikaarigaa mahaboob nagar, nalgonda, rangareddy jillallo chenchuvarikosam panichese adrushtam kaligindi. mukhyamgaa palamuru chenchulu. neneppudaina palamuru chenchugudelako, adilabad gondugudelako velli naa paeru cheppukunte, naa jeevitakaalam paatu naaku annam pette tallulunnarakkada.
haidaraabaadu vachina taruvaata kuudaa, 2014 daka telamgaanaa girijanulatho, varangal, nalgonda,khammam, kareem nagar modalaina jillaalloni girijana praantaalatoe anthe ghanishtamaina anubandham vikasistuu vachindi. okappudu si.vi.krishnaaraavugaaru raasukunnapraantaalu-medaram sammakka, mahadev pur tusser, koida, tupaakula goodelu matrame kaaka, devarakonda, chandampenta, bhadrachalam, basara, gundaala, kuravi, dornakal, indravelli, jodeghat,marlavai, ginnedhari, gandhari, varni vanti girijana praantaalatoe naa anubhavaalu naa raktamlo bhagamaipoyayi. udyoga paramgaa vaaritho sambandham tegipoyi undavacchugaani, vaarikii, naakuu madhya balapadda aatmeeyata maatram ennatikee tegedikaadu.
ee padahaarella kaalam udyogaparamgaane kaadu, saahityasaadhana ki kuudaa naaku goppa avakaasamichchindi. ikkadiki vachaka, 26 pustakaalu veluvarinchagaligaanu. moodu kavitasamputulu, 'punaryanam ' (2004), 'kokila pravesinche kaalam' (2009), 'neetirangula chitram' (2014), rendu saahityavimarsha samputulu, 'sahrudayuniki premalekha' (2001), 'saahityamante emiti' (2010), oka yaatraacharitrasamputi, 'nenu tirigina daarulu' (2011) teesukuraagaligaanu. aa rachanala valla teluguviswavidyaalaya keertipuraskaaram, uttama vachanakavita puraskaaram kuudaa labhincheyi. vishwavidyaalayam indiatudelo 'salochana' (2001-2003) paerita raasina vyaasaalu, 'navya'loo raasina kaalam 'poolu poosina daarullo ' inka anekaprasamgaalu, mundumaatalu modalainavannii 'somayyaku nachina vyaasaalu' (2012) paerita teesukuraagaladam kuudaa naa bhaagyamgaa bhaavistaanu. saarvatrika vidyatho naa anubhavaalu 'konni kalalu, konni melakuvalu' (2005) paerita teesukuraagaladam nenu oohinchani adrushtam. antaku mundu 'meeru badinunchi emi nerchukovali', 'intinunchi emi nerchukovali' , 'meeru samajam nunchi emi nerchukovali' paerita raasina moodu pustakaalaki daa.nannapaneni mangadevi balasahitya puraskaaram ravadam kuudaa nenuhinchanide.
ee kaalamantataa nenu pradhaanamgaa anuvaadasaadhanameeda kuudaa drushti pettaanu. e.pi.je abdul kalaam rachanalu ayidintini telugucheyyagaligaanu. andulo oka pustakaaniki kendra saahitya akaademi anuvaada puraskaaram labhinchadam kuudaa nenu maravalenidi. gaandheejiki sambandhinchina rachanalu moodu, basho 'haikuu yaatra' latho paatu kottasachidanandamur vedaarthameemaamsa kuudaa ee kaalamlo anuvadinchinave. 2500 ella paaschaatya tattvasastram nunchi empikachesina konni bhaagaalu, parichayamtho sahaa 'satyanveshana' (2003) paerita 20 rojullo anuvaadam cheyyadam oka visheshamaithe, immanuval cont rachanalanunchi 120 paejeela anuvaadaaniki moodellakaalam (2006-2008) pattadam kuudaa naaku sarikotta anubhavale.
'vandella telugukatha' nunchi erikurchina sankalanam (2001) thoo paatu, bhaarateeya kavitvam nunchi eri kuurchina 'manasuna manasai' (2014) kuudaa anukokunda chesina prayatnaale.
mrunaalinigaaru ichina avakaasam valla werald sphace radio loo 'mohana raagam' paerita sumaru nalabhai gantala nidivi gala saahityaprasamgaalu cheyyagaligaanu.
anekapaatasaalallo, kalaasaalallo, vidyaasamsthallo rashtramantata paryatinchi enno prasangaalu cheyyagaligaanu, vidyaarthulni kalusukuni matladagaligenu.
e.pi.je.abdul kalaam vanti daarsanikudu, pi.vi.narasimhaaraavu vanti vidvaamsuditoe paatu, si.vi.krishnaaraavugaaru, munipalle rajugaru, ravela somayyagaaru, daasarathi rangaachaaryagaaru, suuraparaaju raadhaakrushnamoorthigaaru, si.naaraayanareddigaaru, joladarasi chandrasekharareddigaaru, di.chandrasekharareddigaaru, kappagantula kamalagaru, vasireddy seetaadevigaaru, anumandla bhoomayyagaaru, chekuriramaraogarugaru, abburi chayadevigaru, en.vi.ramanayyagaaru, bi.vi.pattabhi raam gaaru vanti peddala saangatyasampadaki nochukunnanu.
naa eeduvaaraina emesco vijayakumar, sudhir kumar , kalluri bhaskaram, rallabandi kavitaprasad, adluri raghuramaraju, mrunaalini, choragudi upendranath gaaru, vaari srimati peeyush vantivaari snehaaniki, aadaranaki kuudaa nochukunnanu. naa tarvaati taram vaaruu, telugusaahityaaniki aasaakiranaalugaa kanipistunna gangareddy, aadityavanti vaari abhimaanaanni kuudaa mootagattukunnaanu.
mukhyamgaa naa pustakaalu di.ti.pi chesina markandeyaswamy, vaatini entho andamgaa prachurinchina samantagraphics krishnagaaru, povan gaarlaku neneppatiki runapadi untaanu.
saahityasaadhane kaaka, haidaraabaadu nivasam naaku anugrahinchina maroka varam chitrakala saadhana kuudaa. eppudo chinnappudu vaaranaasi rammurtigari prema naalo beejaroopamgaa nikshiptam chesina chitrakalabhilasha ikkada nakoka tapassugaa maarindi.
ippudu ee nagaraanni vadili vellipotunnanante ivannee naa manasulo okkasari medilai.
kaani ee padahaarella kaalamlo nenu sadviniyogaparchukole kaalame chala ekkuva. enno praajektulu pranaalikalugaane migilipoyayi. 'aatmaanveshana' paerita bhaarateeya tattvasastra parichayam 20 samputaalaku pranaalika vesukunnanu. bhaarateeya vidyaavettalu paerita 10 pustakaalu rastanante vijayakumar katalag loo aa paerlu prachurinchukunnaadu kuudaa. 'vidyaanveshana' paerita ayidu samputaalaki kaavalasina notsanta siddham chesukuni kuudaa rayalekapoyanu. katha, puttuka, parinaamam, kathaasilpam meeda oka bruhadgrantham raayadaaniki poonukuni 700 pejiladaka anuvaadaalu poortichesi, parichayavyaasaaladgare aagipoyaanu.
adilaabaadu jilla, sirpur( yu) mandalam burnuru gondu graamam kendramgaa gondulameeda oka navala, srikaakulam jilla seetampeta mandalam mutyaalu graamam kendramgaa savarala meeda oka navala oohagaane migilipoyayi. ika rajamandri kendramgaa nenu rayalanukuntunna navala inka kalagaane undipoyindi. globalisation meeda, prapanchabhaashagaa telugu anna amsam meeda rendu pustakaalu vijayakumar ki vaagdaanam chesi kuudaa rayalekapoyanu. bahusa, nenu marinta kramasikshanatoonuu, marinta nibaddhatatoonuu jeevinchiunte, ee prayatnaallo konnaina velugu chusevemo.
cony, cheyyagaligina ee koddi krushikee nenu haidaraabaaduki eppatiki runapadi untaanu. ee nagaram nannu akkuna cherchukundi. innellapaatu naa jeevitamlo nenekkada nivasinchaledu. ella tarabadi nivasinchinanduvalla nemmadigaa ee dakkan peethabhoomilone naa toorpukanumalni gurthupattadam alavaatu chesukunnanu. naaku nindugaa jeevinchina sphuurtini kaliginchina ee nagaradevataku saashtaamga pranaamam chestu selavu teesukuntunnaanu.